Predkladacia správa

	Pre vymedzenie predmetu rozhodnutia vlády SR Ministerstvo kultúry SR vypracovalo informatívny materiál s  charakteristikou kapacitných a prevádzkových       ukazovateľov novej budovy Slovenského národného divadla, vychádzajúc          z predpokladaného termínu jej dokončenia v roku 2004. Stanovenie tohto termínu má svoje odôvodnenie vzhľadom k doterajšej vecnej a finančnej rozpracovanosti novostavby a bolo  určujúcim východiskom pri  vypracovávaní správy.

Cieľom materiálu je predovšetkým predložiť: 
1.	sumarizáciu doterajšieho postupu výstavby a čerpanie nákladov;
2.	analýzu nákladov na dokončenie stavby;
3.	analýzu priamych a súvisiacich prevádzkových nákladov SND v prípade prevzatia novostavby do správy SND, ako aj analýzu kultúrneho a sociálneho potenciálu “nového SND”;
4.	posúdenie urbanistického potenciálu novostavby;
5.	odporúčania pre rozhodnutie o ďalšom postupe pri dokončení a budúcom využití novostavby.